ફિલ્મની કહાની ૧૯૭૧ દરમિયાન ભારત-પાક વચ્ચે તણાવપૂર્ણ માહોલને દર્શાવે છે, જે બાદમાં યુદ્ધમાં પરિણમે છે. ફિલ્મની શરૂઆતમાં જોવા મળે છે કે પાકિસ્તાન ભારતને બરબાદ કરવા માટે યુદ્ધની તૈયારી કરી રહ્યું હોય છે. તેની જાણ કાશ્મીરી બિઝનેસમેન હિદાયત ખાન (રઝિત કપૂર)ને મળી જાય છે. હિદાયત વેપારના ધંધામાં અનેક વખત ભારતથી પાકિસ્તાન આવ-જા કરતો હોય છે અને તેની પાકિસ્તાની આર્મીમાં બ્રિગેડિયર પરવેઝ સૈય્યદ (શિશિર શર્મા) સાથે સારી મિત્રતા હોય છે.